**Ministru kabineta noteikumu projekta**

**„Grozījums Ministru kabineta 2011.gada 27.septembra noteikumos Nr.731 „Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību””**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | | Pamatojums | | | Saeimā 2014.gada 17.decembrī pieņemtie grozījumi likumā „Par akcīzes nodokli” paredz piemērot:  - akcīzes nodokļa likmi 55,49 *euro* tabakas lapām par 1000 gramiem tabakas, attiecīgi no akcīzes nodokļa atbrīvojot tabakas lapas (jēltabaka), kuras tiek ievestas to tālākai izmantošanai augsnes uzlabošanas līdzekļu, augu aizsardzības līdzekļu un tamlīdzīgu dārzkopības līdzekļu ražošanai;  - akcīzes nodokļa likmi 332,95 *euro* par 1000 litriem dīzeļdegvielai (gāzeļļai), tās aizstājējproduktiem un komponentiem, kurai ir pievienota no rapšu sēklu eļļas iegūta biodīzeļdegviela.  VID nodrošina akcīzes preču *TARIC* nacionālo papildkodu saraksta uzturēšanu atbilstoši likumam „Par akcīzes nodokli” un saskaņā ar preču Eiropas Savienības Kombinēto nomenklatūru (turpmāk – KN), kas katru gadu tiek apstiprināta ar jaunu regulu - grozījumiem Padomes 1987.gada 23.jūlija Regulas (EEK) Nr.2658/87 par tarifu un statistikas nomenklatūru un kopējo muitas tarifu (turpmāk – Regula Nr.2658/87) I pielikumā.  Ievērojot Regulas Nr.2658/87 12.pantā noteikto, Eiropas Komisija katru gadu ar regulu apstiprina Kombinēto nomenklatūru galīgā redakcijā ar atbilstošajām autonomajām un līgtajām kopējā muitas tarifa nodokļa likmēm, kurās ņemti vērā Eiropas Padomes vai Eiropas Komisijas noteiktie pasākumi. Regula publicējama Eiropas Kopienu Oficiālajā Vēstnesī līdz 31. oktobrim un piemērojama no nākamā gada 1. janvāra.  Tādējādi 2015.gada 1.janvārī stāsies spēkā grozījumi Regulas Nr.2658/87 I pielikumā, nosakot izmaiņas Eiropas Savienības KN kodos un tā aprakstos, tajā skaitā precēm ar KN kodiem 2204 21 46 un 2204 29 46, 3824 90 97.  Likuma „Par akcīzes nodokli” 14.panta otrā daļa.  Likums par budžetu un finanšu vadību, Ministru kabineta 2005.gada 27.decembra noteikumi Nr**.**1032 „Noteikumi par budžetu ieņēmumu klasifikāciju”. | | | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Šobrīd atbilstoši likuma „Par akcīzes nodokli” 14.panta ceturtajā daļā noteiktajam, ja dīzeļdegvielai (gāzeļļai), tās aizstājējproduktiem un komponentiem ir pievienota no rapšu sēklu eļļas iegūta biodīzeļdegviela un minētā biodīzeļdegviela veido vismaz 30 tilpumprocentus no kopējā produktu daudzuma, attiecīgajiem produktiem nodokli aprēķina pēc likmes 233,35 *euro* par 1000 litriem, ja ievērots viens no šādiem nosacījumiem:  1) no rapšu sēklu eļļas iegūtā biodīzeļdegviela ir pievienota akcīzes preču noliktavā Latvijas Republikā;  2) minētais naftas produktu un no rapšu sēklu eļļas iegūtās biodīzeļdegvielas maisījums ir ievests no dalībvalsts.  Tā kā samazinātās akcīzes nodokļa likmes piemērošana, lai stimulētu vietējo biodegvielas ražošanu un patēriņu, nav attaisnojusies, tā ir atceļama un no 2015.gada 1.janvāra dīzeļdegvielai (gāzeļļai), tās aizstājējproduktiem un komponentiem, kuriem ir pievienota no rapšu sēklu eļļas iegūta biodīzeļdegviela, jānosaka tāda pati akcīzes nodokļa likme, kāda ir noteikta dīzeļdegvielai (gāzeļļai), t.i., 332,95 euro par 1000 litriem.  Tādējādi nepieciešams veikt grozījumus Ministru kabineta 2011.gada 27.septembra noteikumu Nr.731 „Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību” (turpmāk – Ministru kabineta noteikumi Nr.731) 4.pielikumā atbilstoši Saeimā 2014.gada 17.decembrī pieņemtajos grozījumos likumā „Par akcīzes nodokli”.01) noteiktajam.  Šobrīd tabakas lapas un citas tabakas izstrādājumu ražošanas izejvielas netiek apliktas ar akcīzes nodokli. Lai novērstu nelikumīgas tabakas izstrādājumu ražošanas risku un nodrošinātu atbilstoša līmeņa aprites kontroli, no 2015.gada 1.aprīļa noteikts ar akcīzes nodokli aplikt tabakas lapas, piemērojot akcīzes nodokļa likmi, kāda noteikta smēķējamai tabakai – 55,49 *euro* par 1000 gramiem tabakas, paredzot no akcīzes nodokļa atbrīvot tabakas lapas (jēltabaka), kuras tiek ievestas to tālākai izmantošanai augsnes uzlabošanas līdzekļu, augu aizsardzības līdzekļu un tamlīdzīgu dārzkopības līdzekļu ražošanai.  Lai neilgā laika periodā nebūtu jāveic atkārtoti grozījumi Ministru kabineta noteikumos Nr.731, 2.pielikumā tiek ietvertas tabakas lapas ar KN un TARIC nacionālajiem papildkodiem: 2401 10 35 0701; 2401 10 60 0702; 2401 10 70 0703; 2401 10 85 0704; 2401 10 95 0705; 2401 10 95 Z011; 2401 20 35; 2401 20 60 0702; 2401 20 70 0703; 2401 20 85 0704; 2401 20 95 0705; 2401 20 95 Z011; 2403 91 00 0700 un attiecīgiem TARIC nacionālā koda aprakstiem, atbilstoši likumā „Par akcīzes nodokli” noteiktajiem grozījumiem.  Atbilstoši šobrīd spēkā esošajiem likuma „Par akcīzes nodokli” 14.panta otrās daļas nosdacījumiem, akcīzes nodokli aprēķina pēc likmes 56,91 EUR par 1000 litriem iezīmētai (marķētai) dīzeļdegvielai (gāzeļļai), tās aizstājējproduktiem un komponentiem. Tā kā praksē tiek konstatēti gadījumi, kad iezīmētā (marķētā) degvielā no rapšu sēklas eļļas iegūta pievienota biodīzeļdegviela veido mazāk kā 5 procentus no kopējā  produkta daudzuma, un šādi produkti tiek klasificēti ar KN kodu 2710 20 11, 2710 20 15, 2710 20 17, 2710 20 19, 2710 20 90, tad Ministru kabineta noteikumu Nr.731 4.pielikums papildināts ar KN un TARIC nacionālajiem papildkodiem 2710 20 11 1029, 2710 20 15 1029, 2710 20 17 1029, 2710 20 19 1029, 2710 20 90 1029, nosakot TARIC nacionālā papildkoda aprakstu šādā redakcijā „Iezīmēta (marķēta) degviela, kurā rapšu sēklu eļļa vai no rapšu sēklu eļļas iegūta pievienotā biodīzeļdegviela veido mazāk kā 5 % no kopējā produktu daudzuma” un piemērojot akcīzes nodokļa likmi 56,91 EUR par 1000 litriem un norādot valsts budžeta ieņēmumu konta numura piecpadsmito, sešpadsmito, septiņpadsmito, astoņpadsmito un deviņpadsmito zīmi „05378”.  Šobrīd Ministru kabineta noteikumu Nr.731 3. un 4.pielikumā noteiktie akcīzes preču apvienotā Kopienas tarifa (TARIC) nacionālie kodi un apraksti ir balstīti uz 2014.gadā spēkā esošo Komisijas 2013.gada 4.oktobra Īstenošanas regulu (ES) Nr.1001/2013, ar ko groza I pielikumu Padomes Regulā (EEK) Nr.2658/87 noteiktajiem KN kodiem un aprakstiem.  Ņemot vērā, ka 2015.gada 1.janvārī stāsies spēkā Komisijas 2014.gada 16.oktobra Īstenošanas Regula Nr.1101/2014, ar ko groza I pielikumu Padomes 1987.gada 23.jūlija Regulā (EEK) Nr.2658/87 par tarifu un statistikas nomenklatūru un kopējo muitas tarifu,  nosakot izmaiņas Eiropas Savienības KN kodos un aprakstos, nepieciešams Ministru kabineta noteikumu Nr.731 3. un 4.pielikumu izteikt jaunā redakcijā.  Tāpat saistībā ar izmaiņām Ministru kabineta noteikumu Nr.731 2., 3. un 4.pielikumā nepieciešams veikt izmaiņas muitas informācijas sistēmās, lai ar 2015.gada 1.janvāri, izlaižot ar akcīzes nodokli apliekamās preces brīvā apgrozībā, nodrošinātu tām atbilstošu akcīzes nodokļa piemērošanu saskaņā ar jaunās regulas un likuma „Par akcīzes nodokli” prasībām. | | | |
| 3. | | Projekta izstrādē iesaistītās institūcijas | | | Valsts ieņēmumu dienests | | | |
| 4. | | Cita informācija | | | Nav | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | | | Sabiedrības mērķgrupas, kuras tiesiskais regulējums ietekmē vai varētu ietekmēt | | Personas, kas ieved ar akcīzes nodokli apliekamās preces Eiropas Savienībā un tām piemēro muitas procedūru – laišana brīvā apgrozībā. | | | |
| 2. | | | Tiesiskā regulējuma uz tautsaimniecību un administratīvo slogu | | Projekts šo jomu neskar | | | |
| 3. | | | Administratīvo izmaksu monetārs novērtējums | | Projekts šo jomu neskar | | | |
| 4. | | | Cita informācija | | Nav | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | |
| 1. | | | Nepieciešamie saistītie tiesību aktu projekti | | Ministru kabineta noteikumu projekts saistīts ar Saeimā 2014.gada 17.decembrī pieņemtajiem grozījumiem likumā „Par akcīzes nodokli” | | | |
| 2. | | | Atbildīgā institūcija | | Finanšu ministrija. | | | |
| 3. | | | Cita informācija | | Nav | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| 1. | | | Saistības pret Eiropas Savienību | | Regula Nr.1101/2014 | | | |
| 2. | | | Citas starptautiskās saistības | | Projekts šo jomu neskar | | | |
| 3. | | | Cita informācija | | Nav | | | |
| 1.tabula Tiesību akta projekta atbilstība ES tiesību aktiem | | | | | | | | |
| Attiecīgā ES tiesību akta datums, numurs un nosaukums | | | |  | | | | |
| A | | | | B | | | C | D |
| Regulas Nr.1101/2014 1.pants | | | | Noteikumu projekta 3. un 4.pielikums | | | Tiek pārņemts daļēji attiecībā uz precēm, kurām piemēro akcīzes nodokli.  Saskaņā ar Regulu Nr.1101/2014, Ministru kabineta noteikumu Nr.731 3.pielikumā preces ar KN kodiem un TARIC nacionālajiem kodiem 2204 21 46 0102 un 2204 29 46 0101 apraksts tiek mainīts no „Cotes du Rhone (Rones krasta)” uz „Vallee du Rhone (Ronas ielejas)”, savukārt Ministru kabineta noteikumu Nr.731 4.pielikumā KN kods 3834 90 97 tiek mainīts uz 3824 90 92, attiecīgi mainot arī KN aprakstu no „citādi” uz „šķidrā veidā 200 temperatūrā”. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | | | Projekts šo jomu neskar | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Projekts šo jomu neskar | | | | |
| Cita informācija | | | | Nav | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | |
| 1. | Projekta izpildē iesaistītās institūcijas | | | | | Valsts ieņēmumu dienests | | |
| 2. | Projekta izpildes ietekme uz pārvaldes funkcijām un institucionālo struktūru | | | | | Ministru kabineta noteikumu projekts neietekmēs Valsts ieņēmumu dienesta funkcijas un uzdevumus | | |
| 3. | Cita informācija | | | | | Nav | | |

**Anotācijas III un VI sadaļa – projekts šīs jomas neskar.**

Finanšu ministrs J.Reirs

18.12.2014. 13:00

1320

J.Eberšteins

67121013, janis.ebersteins@vid.gov.lv